NPA oorweeg klagte teen Winnie Madikizela-MandelaDr Dirk Hermann van Solidariteit saam met Jannie Odendaal. EWN berig die ANC veteraan en haar lyfwagte was glo in ŉ onderonsie betrokke met twee metropolisie beamptes in Desember verlede jaar. Die beamptes het glo Madikizela-Mandela se motor afgetrek nadat dit volgens hulle roekeloos en teen ŉ hoë spoed deur die verkeer gevleg het. Die beamptes het ook beweer dat hulle deur Madikizela-Mandela se lyfwagte aangerand is. Die lyfwagte het op hul beurt beweer hulle is deur die beamptes aangerand. Madikizela-Mandela het na die voorval klagte van intimidasie teen die beamptes aanhangig gemaak. Een van die beamptes, Jannie Odendaal, het op sy beurt klagte teen Madikizela-Mandela aanhangig gemaak. ŉ Adjunk uitvoerende hoof van Solidariteit, Dirk Hermann, het aan EWN gesê die vakbond is gefrustreerd met die proses aangesien daar niks gebeur van die vervolging se kant af nie. Odendaal word deur Solidariteit verteenwoordig.